Jørn Rattsø

Jørn Gisle Rattsø (født 27. september 1952 i Stjørdal) en norsk samfunnsøkonom. Han har vært professor i samfunnsøkonomi ved Universitetet i Trondheim/NTNU siden 1990.

Rattsøs viktigste forskningsfelt er offentlig økonomi og økonomisk vekst og utvikling. Rattsø har ledet og deltatt i en rekke offentlige utredninger, blant annet fire utvalg som har blitt kjent som «Rattsø-utvalget». Fra 2014 til 2016 ledet han Produktivitetskommisjonen.

Fra 2007 til 2009 var han styreleder i statsforetaket Enova.

Han vokste opp i Stjørdal og Bodø, der faren var radiotelegrafist. Rattsø var leder i Unge Venstre fra 1974 til 1975. Han ble cand.oecon ved Universitetet i Oslo i 1978 og dr.philos. i 1988.

Rattsøutvalg 
 Rattsø-utvalget som avga «NOU 1996: 1 Et enklere og mer rettferdig inntektssystem for kommuner og fylkeskommuner» til Kommunal- og arbeidsdepartementet 11. januar 1996.
 Rattsø-utvalget som avga «NOU 2003: 3 Merverdiavgiften og kommunene. Konkurransevridninger mellom kommuner og private» til Finansdepartementet 18. desember 2002.
 Rattsø-utvalget som avga «NOU 2004:13 En ny arbeids- og velferdsforvaltning. Om samordning av Aetats, trygdeetatens og sosialtjenestens oppgaver.» til Sosialdepartementet 29. juni 2004.
 Rattsø-utvalget som avga «Nye roller for frivillige organisasjoner i utviklingssamarbeidet» til Utenriksdepartementet 15. juni 2006.

Referanser

Bibliografi

Eksterne lenker 
 Rattsøs profilside, NTNU
 Hjemmeside ved NTNU

Norske professorer i økonomi
Professorer ved NTNU
Unge Venstres ledelse
Medlemmer av Det Kongelige Norske Videnskabers Selskab
Personer fra Stjørdal kommune